Source: https://afaceripublice.wordpress.com/tag/declaratia-de-interese/
Timestamp: 2019-02-22 02:23:49+00:00
Document Index: 23198299

Matched Legal Cases: ['Articolul 2', 'Articolul 15', 'Articolul 15', 'Articolul16', 'Articolul 16', 'Articolul 26', 'Articolul 28', 'Articolul 29', 'Articolul 31', 'Articolul 35', 'Articolul 37', 'Articolul 38', 'Articolul 13', 'Articolul 14', 'Articolul 17', 'articolul 9', 'Articolul 1', 'Articolul 28', 'Articolul 11']

declaratia de interese | AfaceriPublice
Arhive etichetă: declaratia de interese
iulie 6, 2010 AfaceriPublice	Lasă un comentariu
„Exista inca oameni politici influenti, care nu sunt interesati de eficienta justitiei, pentru ca i-ar afecta in mod direct”
raspunsul lui Catalin Predoiu la intrebarea „de ce avem o justitie ineficienta?”,
intrebare adresata de Luca Niculescu (RFI)
A. Modificari in forma legii:
articolele de la 1 la 12 – Capitolul I – Dispozitii generale si Capitolul II – Implementarea prevederilor legale privind declaratiile de averesi de interese precum si
articolele de la 41 la 57 – Capitolul V – Declararea averilor si a intereselor; Capitolul VI – Verificarea averilor, a conflictelor de interese si a incompatibilitatilor si primul punct din Capitolul VII – Alte sanctiuni;
au fost mutate, modificate sau completate in noua varianta.
B. Modificari pe fondul legii:
Prevederi introduse:
au fost introduse la Articolul 2 cele 4 tipuri de declaratii de avere si de interes: Anexele 1 si 3 sunt declaratiile in regim confidential si Anexele 2 si 4 sunt declaratiile in regim public.
La Articolul 15, alin. 2 a fost eliminata prevederea pe baza careia Senatul numea conducerea Agentiei – pe baza de examen – fiind pastrata doar numirea pe baza de concurs a acestora; in plus, acest articol a fost completat cu mentiunea ca „mandatul presedintelui si al vicepresedintelui se mentin pana la sfarsitul perioadei de exercitare a acestora”.
Tot la Articolul 15, a fost completat aliniatul 3 cu urmatoarele mentiuni: „potrivit principiului independentei operationale presedintele, vicepresedintele si inspectorii de integritate nu vor solicita sau primi dispozitii referitoare la analizele privind averea persoanelor, conflictelor de interese si incompatibilitatilor de la nicio autoritate publica, institutie sau persoana”.
La Articolul16, alin. 2 a fost introdus ca detinator al calitatii de ordonator principal de credite (in cazul in care presedintele este in imposibilitate de a-si exercita functia sau functia de presedinte este vacanta) si secretarul general al Agentiei. In veche forma a legii in situatia de mai sus functia revenea doar vicepresedintelui.
Aici ramanem cu o problema: cine exercita mai intai functia, vicepresedintele sau secretarul genaral? Acest „sau” aparut si in corpul textului s-ar putea sa dea mari batai de cap conducerii executive a ANI.
Alin. 4 de la Articolul 16 privind structura organizatorica si regulamentul de organizare si functionare a ANI a fost completat cu prevederea ca cele doua documente, pe langa aprobarea lor de catre presedintele Agentiei, trebuie sa primeasca si avizul consultativ al CNI si sa fie publicate in M.O.
Articolul 26, alin.2 privind eliberarea din functie a Presedintelui si vicepresedintelui in situatia incapacitatii manageriale, a fost completat in ceea ce priveste raportul de constatare a situatiei – daca inainte cei cinci membri CNI hotarau situatia pe baza informarilor si rapoartelor intocmite de Agentie, in noua forma a legii, constatarea va avea la baza un raport de audit extern independent, dispus conform alin. 3 de catre Senat.
Articolul 28 privind principalele atributii ale presedintelui Agentiei a fost modificat la pct. h : „asigura intocmirea strategiei privind procedurile de analizare a averii, a conflictelor de interese si a incompatibilitatilor de catre Agentie”.
Si la alin. 3 din acelasi Articol 28 a fost modificata sintagma – „atributii operative in domeniul controlului averilor” cu „ atributii operative referitoare la analizele privind averea persoanelor, conflictelor de interese (…)”.
A fost modificat si Articolul 29 pe aspecte ce tin de salarizarea personalului Agentiei, articolul din legea veche fiind depasit de ultimile modificari fiscale.
Articolul 31 a fost modificat pe alin. 1 si 5 privind arestarea preventiva a presedintelui , vicepresedintelui sau a unui inspector de integritate si repunerea in drepturi a acestora in cazul in care suspendarea inceteaza.
Aspecte importante au fost introduse cu privire la numirea in functie a unui membru in CNI. Astfel, a fost introdus Articolul 35 prim care se prevad cateva conditii de numire a membrilor CNI printre care mentionam: „nu a fost agent sau colaborator al serviciilor de informatii inainte de anul 1990, nu a fost si nu este lucrator operativ, inclusiv acoperit, informator sau colaborator al serviciilor de informatii”; si conditii ce tin de nesavarsirea de fapte penale, incompatibilitati, conflicte de interese, etc.
O mentiune importanta legata de durata mandatului unui membru in CNI (Articolul 37) a fost modificata: s-a facut prelungirea de la trei la patru ani si a fost scoasa prevederea conform careia mandatul putea fi „reinnoit o singura data”; in plus, tot la acest articol au fost aduse completari in cazul incetarii mandatului.
Dupa Articolul 38 a fost introdus un nou articol – 38 prim – cu urmatorul continut: „activitatea de analiza a averii […] se face de catre o comisie de analiza din cadrul CNI [..];
Cateva mentiuni importante legate de activitatile din trecut ale ANI, sunt mentionate intr-un calup de patru articole, de la 34 la 37. Si anume:
verificarile aflate in curs de desfasurare continua procedura ANI.
actele si lucrarile efectuate de ANI, ramase definitive, raman valabile.
probele administrate si actele procesuale efectuate de instante se mentin.
declaratiile de avere si de interese depuse pana acum raman valabile si vor putea fi valorificate de catre Agentie.
in termen de 90 de zile de la intrarea in vigoare a prezentei legi, persoanele vizate au obligatia de a depune noile declaratii de avere si de interese.
Prevederi abrogate:
Articolul 13, alin. 3 – privind posibilitatea infiintarii de structuri teritoariale ale Agentie;
Articolul 14 privind atributiile Agentiei se regaseste in Capitolul I – Proceduri in fata Agentiei Nationale de Integritate;
Articolul 17 privind repartizarea cauzelor inspectorilor de integritate a fost abrogat, prevederile din acest articol regasindu-se in noua lege la articolul 9;
C. Aspectele cerute prin cererea de reexaminare de catre Presedintele Romaniei si adoptate de catre Camera Deputatilor. Ce a acceptat si ce nu a acceptat Senatul Romaniei:
Ce s-a pastrat in Senat:
primul punct din Cererea de reexaminare a Presedintelui Romaniei, de dupa decizia Curtii Constitutionale, a fost pastrarea obligatiei ca persoanele care candideaza la functii alese – Presedentie, Parlament, Administratie locala sa isi publice declaratia de avere si de interese. Conform noii legi, persoanele din categoriile de mai sus raman vizate de prevederile noii legii si se regasesc in Articolul 1 / Capitolul I – Declararea averii si a intereselor.
Articolul 28 – conform caruia „faptele persoanelor care, cu intentie, depun declaratii de avere sau declaratii de interese care nu corespund adevarului constituie infractiune de fals in declaratii si se pedepseste conform Codului penal”.
Ce nu s-a pastrat in Senat:
Presedintele a solicitat si Camera Deputatilor a acceptat, insa nu si Senatul, prelungirea de la 1 an la 3 ani a activitatii de analiza a declaratiilor de avere si a conflictelor de interese (A se vedea Articolul 11, aliniatul 1);
Introducerea Comisiilor de cercetare a averilor (formata din judecatori si procurori) de la nivel local;
Nu au fost eliminate elementele blurate din declaratiile confidentiale.
Nu au fost introduse in declaratiile de avere sau de interese elementele ce tin de contractele pe bani publici, derulate in trecut sau prezent de titularul declaratiei.
Ce este public si ce este confidential in declaratiile de avere si declaratiile de interese:
In final, ne permite si cateva comentarii legate de distrugerea proiectului adoptat in Camera Deputatilor si votat in Senat:
pastrarea duratei de un an, pe activitatea de analiza a ANI asupra declaratiilor de avere si de interese (dupa ce titularul functiei si-a incetat mandatul) si nu de trei ani, duce la imposibilitatea inspectorilor de integritate de a-si duce la bun sfarsit, in timp util, procesul de analiza si verificare a informatiilor. Credem cu tarie ca varianta deputatilor, de prelungire la trei ani, ar fi fost una benefica luptei anticoruptie;
introducerea Comisiilor de cercetare a averilor (formate din judecatori si procurori) de la nivel local ar fi oferit, si sustinem motivatia Presedintelui, „un control real al averilor” si „garantii suplimentare privind protectia drepturilor si libertatilor fundamentale ale cetatenilor”;
faptul ca nu au fost introduse in declaratiile de avere sau de interese elementele ce tin de contractele pe bani publici, derulate in trecut sau prezent de titularul declaratiei, ne provoaca in a continua munca inceputa acum cativa ani alaturi de jurnalistii de investigatie (vezi Sectiunea Investigatii pe afaceripublice.ro) in identificarea cazurilor suspecta de frauda sau coruptie in contractele pe bani publici;
din formularele de declaratii publice lipsesc date esentiale pentru trasparenta functiei publice si care nu au nici o legatura cu viata privata. De exemplu, din declaratiile de avere publica lipsesc: anul dobandirii bunurilor imobile (case, terenuri), suprafata si modul de dobindire (cumparare, donatie). Anul dobandirii casei/terenului este esential, pentru a se putea vedea daca s-au dobandit in timpul mandatului. La fel si suprafata, pentru ca este o mare diferenta intre a dobandi 5 ha sau 1000 ha.
la fel si in ceea ce priveste conturile – este relevant ca publicul sa cunoasca macar anul in care se constituie contul.
de asemenea, au fost eliminate complet din informatiile aflate la dispozitia publicului datele referitoare la bunurile imobile (metale pretioase, bijuterii, etc.). Acesta poate fi un element esential al averii unei persoane publice, la care publicul nu mai are acces, desi nu poate fi identificata nicio nevoie de protejare a unui drept la viata privata prin nepublicarea acestor date.
lipsesc din declaratiile de avere si informatiile referitoare la denumirea societatii comerciale la care cei vizati sunt actionari. Aceste date pot fi accesate prin intermediul Registrului Comertului, dar contra cost. Deci noua lege ANI ingreuneaza accesul la o informatie care poate fi gasita, deci care nu este privata. Din nou, lipseste justificarea necesitatii protejarii unui drept la viata privata.
In concluzie, aceste date nu tin in nici un fel de viata privata. In schimb, aceste omisiuni vor afecta in mod vital transaparenta si controlul public – si prin presa- al mandatului/functiei publice.
Presa si cetatenii au pierdut accesul la date esentiale legate de modul in care cei care exerciteaza functii publice isi indeplinesc activitatea si respecta mandatul public.
Este in mod excesiv si nejustificat protejat un pretins drept la viata privata, in schimb este calcat in picioare un drept de acces la informatie al cetateanului si al presei.
Incheiem materialul de astazi cu mesajul pozitiv al ministrului Predoiu: „Sper, insa, ca vom continua aceste eforturi de constituire a unui Cod de Integritate, care sa fie lansat Parlamentului spre dezbatere in sesiunea de toamna si sa aducem acolo alte atributii care sa intareasca ANI.”
Daca dumnealui „spera”, sa „speram” si noi ca din iarna vom avea o noua lege.
Agentia Nationala de IntegritateCamera deputatilorCatalin Predoiudeclaratia de averedeclaratia de interesenoua lege ANIPresedentieSenat